Feltétes banki esély és barátai - Posztó
2007.04.30. 14:52 tho
Szintén közkívánatra írunk egy kicsit a feltételes esélyről is. Legutóbb az egyszerű pot oddsunkról, vagy ahogy fordítani szokták banki esélyünkről esett szó. Ennek segítségével megállapíthatjuk, hogy adott esetben, esélyeinkhez mérten érdemes e például egy tét tartása.
Előfordulhat azonban, hogy ami pillanatnyilag nem tűnik olyan jó banki esélynek, az később azzá válik, azáltal, hogy megcsináljuk verhetetlen kezünket és így képesek leszünk még későbbi téteket kicsikarni ellenfeleinkből. A banki esélybe tehát ilyenkor beleszámolhajtuk az un. implied pot oddsunkat, „feltételes banki esélyünket”.
tho Flop, turn
K 7 A 9 T 2
10 forint van a bankban. Ellenfelünk mondjuk 5 forintot emel. Eddigi ismereteink alapján feltételezzük, hogy van valamilye, legvalószínűbb esetben egy ász párja. Ez azért fontos, hogy outjaink közé ne számoljuk oda a királyt és a hetest, hiszen valószínű ezekkel is mi veszítenénk. Itt egyedül akkor van esélyünk, ha megcsináljuk a flössünket. Mennyi ennek az esélye. 4 kört látunk, 9 még lehet a pakliban. Az előző posztban leírt módszer alapján kiszámoljuk, hogy esélyünk (9*2+1=19%), vagyis kb. 4 az 1-hez. Pot oddsunk (15 forintos bankhoz, 5-öt kell tennünk) viszont ennél rosszabb, 15:5-höz, egyszerűbben 3 az 1-hez. Vagyis első ránézésre nem éri meg tartani a tétet, különösen, hogy ha nem jön be a lapunk későbbi licitálásra is számíthatunk.
De mi van, ha bejön? Akkor bizony feltehetőleg egy nem túl látványos tétet, mondjuk még 5 forintot hívna/megadna ellenfelünk, bízva benne, hogy nincs flössünk. Ha mindig megadna egy 5 forintos emelést, akkor banki esélyünk már 20 az 5-höz, vagyis egyszerűbben 4 az 1-hez, ami megegyezik a kezünk megcsinálásához szükséges eséllyel.
Vagyis indokolt lehet a tét tartása. Most jön a "de". Egy tapasztaltabb és minket jól ismerő játékos simán flössre tehet minket és egyszerűen nem adja meg az 5-ös emelésünket sem, ezért hosszútávon nem biztos, hogy kifizetődő a megadás ilyen helyzetekben. A lényeg, hogy ezúttal ki tudtuk számolni a feltételes esélyünket, vagyi azt az értéket, amit később nyer kezünkkel még kihozhatunk a partiból.
Van azonban még egy érdekes probléma, ami igen csak életszerű egy pókerasztalnál. Nevezetesen, amikor nem vagyunk benne biztosak, hogy ha megcsinálnánk a kezünket, akkor miénk lenne a nyerő kéz. Különösen gyakori ez pl. flös esetében, amikor nem vagyunk benne biztosak, hogy miénk a legnagyobb flös.
Példa: Flössre várunk, és kint van már 2 színünk. A bank 20 forint, és 5-öt kellene még hozzá megadnunk. Nézzük meg, ilyen helyzetben megéri e esélyeink alapján megadni a tétet, ha abban sem vagyunk biztosak, hogy flös esetén mi lennénk e a nyerők! Ha megcsináljuk a nyerő(!) flössünket, úgy gondoljuk, hogy ellenfelünk – szintén talán a flössére – még megad 50 forintot(feltételes bank tehát 50 forint). Ha ellenfelünknél kisebb flöst csinálunk, szintén 50 forintot veszítünk. Na most, esélyünk arra, hogy egyátalán bejön a flös, a szokásos 19%, ha ő nem flössre vár. (Ugye ebben az esetben 9 outal számolhatunk, ha nála is van két szín, akkor csak 7-el, mert már csak annyi lehet a pakliban.) Ha ellenfelünk is flössre vár, akkor ez az arány – a szokásos számítás szerint – 15%. A lapunk nagyságából kiindulva még számításba vesszük ebben az esetben, hogy kb. 20% az esélye annak, hogy jön a szín, de nem mi nyerünk. Ebből pontosan kiszámolhatjuk esélyeinket, a parti un. Elvárt Értékét(Estimated Value).
Elvárt értékünk tehát 5 Ft megadására = 19% * [80% * 50Ft ] - 15% * [20% * 50 Ft.] = 6,4 Ft.
Magyarázat: Ha csak nekünk van flösesélyünk, akkor 19%-unk van rá, ezt megszorozzuk a feltételes bankkal, és azzal a 80%-al, amivel szerintünk jobb esélyünk van a nyerő flösre. Ebbből az értékből(7,6) kivonjuk azt a lehetőséget, amikor 15%-unk van csak – mert ellenfelünk is erre vár, így elvisz 2 outot – és ezt szorzzuk az esetek 20%-ában elvesztett 50 forinttal(1,5). Ebből megkapjuk(7,6-1,5), hogy hosszútávon, ha ellenfelünk és mi is mindig megadjuk az 50 forintot, akkor az elvárt értékünk a betett 5 forintért 6,4 forint. Vagyis mérlegünk pozitív, matematikailag megadhatjuk.
Szokták kérdezni, hogy én ezt mindig így kiszámolom? A válasz: nem. De az esélyeket kigondolni, megbecsülni, hogy mennyit hozhatunk ki még a másikból, és körülbelül pozitívak leszünk e hosszútávon, ha esetleg ő is ugyanarra vár, nem több 1-2 másodpercnél. Ha pl. versenybenmaradásunk múlik rajta, használjuk csak ki az időt, és a többi fontos körülmény mellett ezt is vegyük figyelembe!
Közhely, hogy a póker - ellentétben pl. a sakkal - kevés információs játék, ezért érdemes minél több ismeretet begyűjtenünk, ami segítheti döntésünket. Főleg, ha nem kerül semmibe, csak némi fejszámolásba.
Link: Pot Odds kalkulátor, aki esetleg ezzel szórakozna.
Címkék: verseny szótár elméletek esélyek
https://poszto.blog.hu/api/trackback/id/tr3765300
zehy	2007.05.03. 13:16:19
Írok ide is, mert tudom milyen rossz érzés, ha nem kommentálnak egy komolyabb bejegyzést... :)
Szóval a feltételes esély számomra a kezdetekben felfoghatatlan dolog volt(így utólag semmi xtra nincs benne), míg az utóbbi időben az ez alapján megadott és hívott téteim utáni nyereményeim pozitív irányba fordultak(tegnapi lyuksor csodálatosan bejött és kifizetődött pl:).
Szóval olvasni, tanulni, figyelni, olvasni, tanulni és rengeteget játszani... és elfogadni a hosszútáv-teoriát, bármennyire is dühítőek tudnak lenni a fish mákolások és a riverkillek (persze ez is megvolt tegnap mikor már csak 4-en voltunk. Ki is estem:))).